
PATVIRTINTA





Šakių rajono savivaldybės administracijos

                                                                   direktoriaus 2015 m. vasario  18 d.

                                             įsakymu Nr. AT-129
LĖŠŲ, SKIRTŲ SVEIKATINGUMO IR SPORTO RENGINIŲ PROGRAMAI, 

NAUDOJIMO TVARKA

Lėšų, skirtų sveikatingumo ir sporto renginių programai, naudojimo tvarka (toliau – Tvarka) reglamentuoja rajono savivaldybės administracijos Švietimo ir sporto skyriaus išlaidų, patirtų organizuojant sveikatingumo ir sporto renginių apmokėjimą.

Sveikatingumo ir sporto renginių programai skirtos lėšos naudojamos vadovaujantis šia tvarka:

1. 35 % lėšų skiriama kitų organizacijų rengiamų sporto renginių nugalėtojų apdovanojimas pagal rajono savivaldybės administracijos direktoriaus 2015 m. vasario 6 d. įsakymu Nr. AT-108 patvirtintus Šakių rajono savivaldybės moksleivių ir suaugusiųjų sveikatingumo ir fizinio aktyvinimo renginių dalinio finansavimo konkurso nuostatus. 

2. Kitos lėšos paskirstomos:

2.1. 45 % rajono savivaldybės administracijos Švietimo ir sporto skyriaus organizuojamiems sveikatingumo ir sporto renginiams;

2.2. 15 % nenumatytų sveikatingumo ir sporto renginių organizavimui;

2.3. 5 % sporto inventoriaus įsigijimui.

3. Lėšos, patvirtinus rajono savivaldybės biudžetą, naudojamos pagal rajono savivaldybės administracijos direktoriaus įsakymu patvirtintą rajono savivaldybės sveikatingumo ir sporto renginių programą – sąmatą, nurodant renginio pavadinimą, organizavimo laiką, išlaidų sumą. Pasikeitus sporto renginių planams, išlaidų sąmata tikslinama.

4. Kiekvienam renginiui organizuoti sudaroma atskira išlaidų sąmata, kurią parengia rajono savivaldybės administracijos Švietimo ir  sporto skyriaus vyresnioji specialistė, ją tvirtina rajono savivaldybės administracijos direktorius.

5. Gautas PVM sąskaitas faktūras, sąskaitas faktūras pasirašo rajono savivaldybės administracijos Švietimo ir sporto skyriaus vyresnioji specialistė, tvirtina savivaldybės administracijos direktorius. Išlaidų nurašymo aktus pasirašo rajono savivaldybės administracijos direktoriaus sudaryta komisija, tvirtina rajono savivaldybės administracijos direktorius.

6. Sporto renginių išlaidas pateisinantys dokumentai pateikiami rajono savivaldybės administracijos Centralizuotos buhalterijos skyriui.

7. Lėšos, skirtos sveikatingumo ir sporto renginių programai, apskaitomos rajono savivaldybės administracijos Centralizuotos buhalterijos skyriuje.

8. Už savalaikį išlaidų apmokėjimą atsakinga rajono savivaldybės administracijos Centralizuotos buhalterijos skyriaus vedėja.

9. Už teisingą lėšų panaudojimą atsakinga rajono savivaldybės administracijos Švietimo ir sporto skyriaus vyresnioji specialistė.


